Uutisissa: Katastrofi Pariisissa.
Liekit nielivät historiallisen Notre Damen katedraalin.
Päärakenne säilyi, mutta miten kävi arvokkaiden esineiden?
Lisäksi: Jeesus Pilatuksen edessä. Olisiko tämä paikka, -
jossa Pilatus pesi kätensä ja tuomitsi Jumalan Pojan kuolemaan?
Ja: Jeesuksen viimeiset tunnit lääketieteen näkökulmasta.
Asiantuntija paljastaa, mitä Kristus kärsi ristillä.
KRISTILLISEN MAAILMAN UUTISET
Hei ja tervetuloa uutisten pariin!
Aloitamme Ranskan tulipalolla.
Liekit nielivät Notre Damen katedraalin.
Pariisin siluetista tuttu keskitorni romahti.
Ihmiset seurasivat historiallisen kirkon paloa kaduilla itkien ja rukoillen.
Päärakenteet säilyivät.
Ranskan presidentti lupaa, että kirkko korjataan.
Pariisilaiset surevat Notre Damea ja ylistävät palomiehiä.
Pariisin palolaitoksen julkaisema video -
esittelee sankaritekoa, joka pelasti osan katedraalista.
Tämä on järkytysten järkytys.
Syttymissyytä tutkitaan.
Syyn ei arvella liittyvän tuhopolttoon vaan korjaustöihin.
Syyttäjän mukaan ensimmäinen palohälytys soi 15.4. klo 18.20, -
mutta palosta ei havaittu merkkejä.
Toinen hälytys alkoi soida klo 18:53, jolloin katolla huomattiin liekkejä.
Presidentti Macron lupasi, -
että valtion katedraali korjataan entistä ehommaksi.
Hän puhui viidestä vuodesta. Kaikki eivät usko siihen.
Lahjoituksia on tähän mennessä tullut lähes miljardi USA:n dollaria.
Hengellisesti menetys on mittaamaton.
Ranskalle ja maailmalle Notre Dame edustaa -
kaikkein jalointa, nostattavinta ja inspiroivinta ihmiskunnassa.
Nyt se on muuttunut tuhkaksi.
Muistan laulumme: "Nousemme tuhkasta". Meillä oli tuhkakeskiviikko.
Haluamme nousta Jeesuksen kanssa pääsiäisenä.
Uskon, että tästä kuolemasta noustaan.
Ajoitus on hätkähdyttävä: maanantai palmusunnuntain jälkeen.
Monet uskovat pohtivat, herättelisikö menetys hengellisesti.
Regentin yliopiston dekaani sanoi, että Ranskalla on nyt tilaisuus -
kohdentaa uudelleen kristilliseen perintöönsä.
Ranskaa pidetään joskus jälkikristillisenä maana. Se on virhe.
Sillä on syvät kristilliset juuret. Sen taru ei ole vielä ohi.
Heather Sells, CBN News.
Kiitos, Heather. Meillä on nyt yhteys Katolisen uutistoimiston Ed Condoniin.
Mitkä ovat tuoreimmat arviot syttymissyystä ja korjaamisesta?
Tarkkaa syttymissyytä ei tiedetä vieläkään.
Arkkitehtuurin asiantuntijat ja insinöörit Ranskassa -
ihmettelevät palon nopeaa leviämistä.
Palo sai alkunsa tornin läheltä kattorakenteista, -
jota oli määrä restauroida. Työ ei ilmeisesti ollut käynnissä.
Syttymissyy on yhä hämärän peitossa.
Kestää vielä aikaa, ennen kuin tuhkat on tutkittu ja johtopäätökset tehty.
Tärkeintä on, että päärakenne säästyi -
ja katedraali jälleenrakennetaan.
Lahjoituskampanja alkoi tähti- tieteellisin lukemin. Miljardi euroa.
Lahjoitussummat ovat hämmästyttäviä.
Entäpä pyhäinjäännökset ja taide-esineet? Säilyivätkö ne?
On melkeinpä ihme, miten laajalti esineistö säästyi, -
vaikka kaikkea ei saatu ulos.
Tulipalon aikana sisällä oli tietääkseni vain yksi pastori.
Hän pelasti tärkeimmät esineet, ensinnäkin ehtoollisvälineet -
ja orjantappurakruunun, joka on kenties tunnetuin esine.
Katon palaessa henkilökunta ja palontorjujat muodostivat ketjun -
pelastaakseen patsaita, reliikkejä ja liturgisia esineitä.
Ne vietiin ensin kaupungintaloon ja sitten Louvreen säilytykseen.
Myös aarteita, joita ei voi siirtää, pelastui.
Kolme ruusuikkunaa, joiden uskottiin tuhoutuneen varmasti, säilyivät.
Eräs merkittävä asia liittyy keskitorniin, -
jonka luhistumista seurasimme dramaattisista kuvista.
Tornin huipulla oli kuparinen kukko, joka oli tuuliviiri ja ukkosenjohdatin.
Kukkohan on Ranskan symboli. Sen sisällä oli orjantappurakruunun piikki -
ja kahden ranskalaisen pyhimyksen reliikkejä.
Kukon uskottiin tuhoutuneen varmasti, -
mutta se löytyi. Toki kolhiintuneena, mutta kumminkin.
Puhuit pelastajien muodostamasta ketjusta.
Ilmeisesti eräs pastori pelasti esineitä.
Mitä voit kertoa hänen taustastaan?
Hän vaikuttaa aikamoiselta kaverilta.
Hän meni terrori-iskujen tapahtumapaikalle -
tarjoamaan rukoustukea, siunauksia ja viimeisiä voiteluja.
Ilmeisesti hän on toiminut komennuksella sotilaspastorina.
Hän kertoi koskettavasti haastattelussa, -
miten hän oli yksin palavassa katedraalissa, -
kantoi ehtoollisesineitä ja pyysi Jumalaa säästämään katedraalin.
Uskomatonta. Ajoitus hiljaisella viikolla oli erikoinen.
Voisiko se olla tilaisuus Ranskan kristilliselle kirkolle?
Toivon niin. Toivon, että se on tilaisuus paitsi Ranskan kristityille, -
myös koko Ranskan kansalle ja Euroopalle -
tunnistaa kristillisen perinnön kalliit aarteet keskellään.
Usein sellaisen arvo himmenee, minkä näemme joka päivä.
Mutta maanantaisen tulipalon liekeissä näimme, -
että pariisilaiset todella ymmärsivät syvän yhteytensä rakennukseen, -
joka oli rakennettu Jumalan kunniaksi ja kansan uskon ankkuriksi.
Ed Condon, Katolisen uutistoimiston Washingtonin-toimipisteen päällikkö.
Kiitos haastattelusta! - Kiitos.
Hieno haastattelu. Tulossa: -
Raamatun tunnetuimpia kohtauksia: Jeesus Pilatuksen edessä.
Rakennus, jota pidetään sen tapahtumapaikkana.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Hei taas! Pyhällä viikolla Israeliin tulee kristittyjä kautta maailman.
Kuten Chris Mitchell kertoo, yhtä suosittua kohdetta -
monet pitävät Jeesuksen kastepaikkana.
Kaste Jordanilla on kristityille syvä hengellinen kokemus.
Tämä oli unelmani.
Jeesus kastettiin täällä. Joki on siunattu.
Tuntuu kuin olisin syntynyt uudelleen, -
koska Jeesus kastettiin täällä.
Paikka on Kasr el Jahud. Israel rakensi sen kristityille.
Siellä käy vuosittain noin 750 000 ihmistä.
Mikään ei todista Jeesuksen ottaneen kasteen juuri täällä.
Silti paikka on erityinen.
Luen Raamattua. Saarnaan Raamatusta.
Olla täällä ja kokea tämä paikka itse alleviivaa ja vahvistaa sitä, -
mitä he kuulevat viikoittain, kun esittelemme heille Jumalan Sanaa.
Monet uskovat, että juuri täältä Elia nousi tulivaunussa taivaaseen -
ja Israelin lapset ylittivät Jordanin Luvattuun maahan.
Opas Ben David Katriel kertoo kaksi syytä, -
miksi tämä on mahdollisesti paikka, josta Joosua vei israelilaiset Jerikoon.
Jordanissa on luonnollisia ylityspaikkoja. Topografia ei muutu.
Lisäksi lähistöllä on Jeriko. Sen sijainti on kiistaton.
Ensimmäinen alija tapahtui täällä.
Täällä Raamattu tai Raamatun kertomukset kohtaavat.
Eläkkeellä oleva kenraali Uzi Dajan sanoo, -
että juutalaiset palasivat tänne Egyptistä yli 3 000 vuotta sitten.
Nykyisinkin juutalaisia palaa Israeliin. Raamatun profetiat heräävät eloon.
Tämä on mahdollista vain täällä.
Jos uskoo Raamattuun, Israel on paras paikka.
Tulkaa. Matka rikastuttaa uskoa ja syventää rakkautta Jeesukseen.
Monille matka ylösnousemusjuhlan alla on erityisen merkityksellinen.
Chris Mitchell, Kasr el Jahudin kastepaikka, Jordanvirta.
Hienoa. Roomassa ollaan paljastamassa portaita, -
joita Jeesuskin mahdollisesti kapusi.
ABC News kertoo 28 askelmasta, -
jotka tunnetaan nimellä Scala Sancta, Pyhät portaat.
Niiden uskotaan kuuluneen Pilatuksen palatsiin Jerusalemissa.
Samoja portaita Jeesus kapusi Pilatuksen eteen tuomittavaksi.
Portaat toi Roomaan 300-luvulla keisari Konstantinuksen äiti Helena.
Restauroidut portaat paljastetaan pääsiäisenä.
Jeesuksen oikeudenkäyntipaikkaa ei tunneta varmuudella.
Käymme nyt yhdessä mahdollisessa paikassa Vanhassakaupungissa.
Paikasta on löytynyt historiaa 2 000 vuoden ajalta.
Osa uskoo, että täällä Pilatus tuomitsi Jeesuksen kuolemaan. John Waage.
Vanhankaupungin länsilaidalla Daavidin torni kohoaa muurien ylle.
Museon kaivaukset paljastivat 16 vuotta sitten rakenteita.
Muurit ovat ajalta ennen Jeesusta ja Pontius Pilatusta, -
joka tuomitsi Hänet kuolemaan.
Pilatuksen on pitkään uskottu julistaneen kuolemantuomion -
Antonia-linnakkeessa, roomalaisessa varuskunnassa.
Kuningas Herodeksen palatsissa hiljattain tehdyt löydöt osoittavat, -
että Pilatus julisti tuomion luultavammin täällä.
Alkuperäisillä kaivauksilla v. 1999 mukana ollut arkeologi Amit Re'em -
tuntee historian Herodeksen ajalta 1940-luvulle, -
jolloin britit tekivät paikasta vankilan.
Ei tiedetä, mitä yllä olleille rakenteille, palatsille, tapahtui.
Ehkä se tuhoutui kapinassa.
Ehkä sen tuhosivat roomalaiset, ristiretkeläiset tai osmanit.
David Pileggi on läheisen Christ Church -seurakunnan pastori.
Herodes Suuren palatsi tuli Rooman omistukseen -
Herodeksen kuoleman jälkeen.
Pontius Pilatus tuli joka vuosi Kesareasta Jerusalemiin -
valvomaan Jerusalemin turvallisuutta pääsiäisjuhlan aikana.
Juutalaiset kutsuivat juhlaa "Vapautuksen juhlaksi".
Paikka ällistyttää yhä arkeologi Renee Silvania, -
vaikka hän oli mukana aloittamassa kaivauksia.
Jerusalem on kuin sipuli. Uusia kuoria on loputtomasti.
Se saattaa hieman itkettääkin. Juuri sitä tapahtuu tässä.
Pileggi pitää Daavidin tornia Jerusalemin parhaana museona: -
Jerusalemiin tutustuminen kannattaa aloittaa täältä.
Täällä Pontius Pilatus tuomitsi Jeesuksen kuolemaan.
Se auttaa kristittyjä muodostamaan mielikuvan valtavista tapahtumista -
Jeesus Messiaan, Nasaretilaisen, viimeisestä viikosta.
Muutaman kilometrin päässä siintää Öljymäki, -
jonne Hän Raamatun mukaan palaa.
John Waage, Jerusalem.
Tulossa: Ristinkuolema. Lääketieteen asiantuntijat kuvaavat -
Kristuksen viimeisiä tunteja ja kärsimyksiä.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Löydä Jumalan lupaukset: -
Pelastan hänet, suojelen häntä, vastaan hänelle, autan häntä, -
vapautan hänet, kunnioitan häntä, annan pitkän iän, osoitan pelastuksen.
Koin olevani rakas ja tärkeä. - Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Jeesus sanoi, ettei ole suurempaa rakkautta kuin kuolla toisen puolesta.
Hän eli sanat todeksi ja uhrautui ihmisten puolesta.
Uusi kirja selittää ristinkuolemaa lääketieteellisesti, -
jotta ymmärrämme, mitä Jeesus kärsi tähtemme. Paul Strand jatkaa.
Tiedämme, että Kristus kuoli puolestamme ristillä.
Asiaa 10 vuotta tutkinut lääkäri sanoo, että ilman lääketieteellistä tarkastelua
on vaikeaa ymmärtää, miten paljon Hän kärsi.
Se on pahin kuviteltavissa oleva kuolema.
Roomalaiset olivat hioneet sitä jo 300 vuotta.
Tri Joseph Bergeron kirjoitti kirjan.
Useimmiten selitetään, että Jeesus kuoli tukehtumalla.
Bergeron sanoo, ettei tukehtuva puhu, niin kuin evankeliumeissa kerrotaan.
Kun ihminen on tukehtumassa ja taistelee hengenvedoista, -
häntä ei kiinnosta keskusteleminen.
Todellinen kuolinsyy löytyy Kristuksen sanoista.
Jeesus kertoi, miten Hän kuolisi.
"Tämä on vereni, joka vuodatetaan syntien anteeksiantamiseksi."
Se ei ole tukehtuminen vaan vuotaminen kuiviin. Shokki.
Shokin komplikaatio.
Se saattaisi selittää, miksi Jeesus hikoili verta Getsemanessa.
Sellaisia tapauksia on raportoitu vain muutama.
Ne edeltävät aina vakavaa vammaa, vamman uhkaa tai teloitusta.
Se, että Jeesus hikoili verta, tarkoitti, että Hän ymmärsi täysin, -
mitä Hänelle tapahtuisi.
Juutalaiset ja roomalaiset runtelivat Jeesusta kaksi eri kertaa.
Jeesusta syytettiin jumalanpilkasta, josta rangaistus oli kuolema.
Juutalaisilla ei ollut oikeutta tuomita kuolemaan.
He hakkasivat Hänet julmasti. Samoin tekivät roomalaissotilaat.
He olivat antisemitistisiä. Jeesusta syytettiin poliittisesta kapinasta.
Hänen sanottiin julistautuneen juutalaisten kuninkaaksi.
Se lisäsi heidän vihaansa. Hänet ruoskittiin tavallista pahemmin.
Hän menetti hyvin paljon verta ja sai vakavia kudosvaurioita.
Hän oli shokissa jo ennen Golgataa.
Näyttää siltä, että Hän meni shokkiin jo kävellessään sinne, -
sillä Hän ei pystynyt kantamaan ristin puuta.
Häneltä odotettiin sitä. Muut pystyivät, Hän ei.
Seurasi kivuliain ja nöyryyttävin teloitus roomalaisten käsissä.
Tätä hirvittävää rangaistusta ei jaettu Rooman kansalaisille.
Vain kapinoijille, rikollisille ja karanneille orjille.
Jeesuksen ruumista runneltiin niin, että Hän kuoli nopeammin kuin muut.
Shokki esti veren hyytymisen ja tappoi kuudessa tunnissa, Bergeron sanoo.
Komplikaatiota on vaikea saada kuriin nykyaikanakin.
Jeesuksen aikana hoitoa ei ollut. Se johti nopeaan kuolemaan.
Se selittää, miksi Jeesus kuoli nopeasti.
Nopeasti mutta kammottavasti. Bergeron ajattelee uhria vavistuksella.
Hän syntyi tänne ihmisenä ja kävi sen läpi -
korjatakseen suhteemme Jumalaan, määritelläkseen sen uusiksi -
ja palauttaakseen meidät Jumalan yhteyteen. Se on ihmeellistä.
Ristillä Jeesus osoitti, miten yksin- kertaista on löytää pelastus Hänessä.
Ryöväri ristillä ei osannut sanoa muuta kuin: Muista minua.
Vilpitöntä rukousta ei ikinä torjuta.
Jeesus lupasi, että mies olisi samana päivänä paratiisissa.
Yksityiskohtien ajatteleminen on rankkaa, -
mutta se voi lisätä rakkautta ja kunnioitusta Jumalaan, joka kärsi, -
jotta ihmiset voisivat puhdistua synneistä -
ja viettää ikuisuuden Hänen kanssaan. Paul Strand, Washington.
Kiitos, Paul. Hyvä raportti pääsiäistä ajatellen.
Lisää uutisia osoitteessa cbnnews.com. Jatkamme pian.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Hei taas! Joe Castillo huomasi jo nuorena taiteellisen lahjakkuutensa.
Kun hän tuli uskoon, hän alkoi kertoa Kristuksesta lahjansa kautta.
Joe kertoo tarinansa hiekan avulla.
Hän esittää pääsiäiskertomuksen uudella tavalla.
Kertomus alkaa Getsemanen puutarhasta -
kukkuloilta Jerusalemin ulkopuolelta.
Sinne Kristus vei opetuslapsensa -
rukoilemaan.
Hän tiesi, mitä edessä oli. Opetuslapset eivät.
Hänet vietiin -
oikeuden eteen.
Häntä pilkattiin.
Häntä lyötiin ja ruoskittiin.
Vielä sen piinan ja niiden haavojen jälkeen -
Häntä lyötiin niin kovin, että Hän tarvitsi apua -
ristin kantamisessa.
Hänen päähänsä oli painettu piikkikruunu -
pilkaten häntä kuninkaaksi.
Ristillä Hän huusi: "Isä, anna heille anteeksi.
He eivät tiedä, mitä he tekevät."
Hänen hautansa eteen oli vieritetty iso kivi.
Yöllä hauta oli avautunut.
Mies, jonka kaikki luulivat kuolleen, -
olikin noussut kuolleista.
Hauta oli tyhjä.
Kristus halusi, -
ettei mikään jää epäilyksen varjoon.
Hän ilmestyi opetuslapsilleen.
Hän näytti haavat käsissään ja kyljessään, -
jotta he uskoisivat, -
että Hän oli noussut kuolleista.
Hän on ylösnoussut. - Totisesti ylösnoussut.
Hyvää pääsiäistä!
Tässä olikin kaikki tältä viikolta. Toivottavasti uutisjuttumme innoittivat.
Ensi viikkoon, näkemiin ja Jumalan siunausta!
Suomennos: Marianne Tenetz